Transitorooftog in Kraaifontein | Maroela Media
Die geldwa se wrak. Foto: Verskaf
Drie veiligheidswagte is Vrydagaand in 'n transitorooftog in Kraaifontein in Kaapstad beseer.
Russel Meiring, woordvoerder van ER2, het gesê die rooftog het omstreeks 19:00 by die kruising van Darwin- en Hillweg plaasgevind.
"ER24 en die brandweer is na die toneel ontbied waar die wrak van 'n geldwa aan die kant van die pad aangetref is. Die geldwa se deure was oopgeblaas en die drie veiligheidswagte het aan die kant van die pad gesit. Hulle was sigbaar getraumatiseer," het Meiring gesê.
Paramedici het die mans ondersoek en vir geringe beserings behandel voordat hulle na 'n private hospitaal geneem is vir mediese waarneming.
Brig. Vish Naidoo, nasionale polisiewoordvoerder, het die voorval aan Maroela Media bevestig.
"'n Onbekende aantal verdagtes het op die voertuig toegeslaan, daarop losgebrand en dit tot stilstand gedwing. Die geldwa is oopgeblaas nadat die veiligheidsbeamptes uit die voertuig gedwing is," het Naidoo gesê.
Die verdagtes het met 'n onbevestigde bedrag geld en die veiligheidsbeamptes se vuurwapens van die toneel gevlug en is steeds soek.
Die polisie het sy 72 uur-aktiveringsplan in werking gestel en 'n spesiale taakspan ondersoek die voorval.
Bel vir cele …volgens hom het sy manne die oorhand . Dalk bedoel hy hulle kan nie die kloutjie by die oor uitbring nie.
Kapenaars glo desondanks steeds hulle is immuun…want al hierdie dinge gebeur mos net in Gauteng!!! Wakey! Wakey! Die Filistyne is oral op ons!!!
Ek dag die polisie se hulle het die ding nou onder beheer ….en toe is daar wragtie 2 vandag ….wys mens net hoe min weet hulle wat eintlik aangaan en is dis geen wonder misdaad is so uit beheer in die land onder die anc se bestuur !
En die Polisie Kommisaris en sy baas Cele sé alles is no onder beheer want hulle het die baasbrein (kingpin) gearresteer? Wie, en wat moet ons nou glo?
Hoekom is daar so baie mense wat "misdaad" verwar met "her-verdeling van rykdom"? Hierdie is net vir die paar wittetjies wat in die land oor is 'n misdaad…